CELEX: 62020TN0649
Language: mt
Date: 2020-10-27 00:00:00
Title: Kawża T-649/20: Rikors ippreżentat fis-27 ta’ Ottubru 2020 – Impriża komuni Clean Sky 2 vs NG

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/65
            
         
      Rikors ippreżentat fis-27 ta’ Ottubru 2020 – Impriża komuni Clean Sky 2 vs NG
      (Kawża T-649/20)
      (2020/C 433/80)
      Lingwa tal-kawża: it-Taljan
      
         Partijiet
      
      
         Rikorrenti: Impriża komuni Clean Sky 2 (rappreżentanti: M. Velardo, avukat u B. Mastantuono, aġent)
      
         Konvenut: NG
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tikkundanna lill-konvenut iħallas lill-impriża komuni Clean Sky 2 l-ammont ta’ EUR 168 062,23 b’rabta mal-ftehim ta’ għajnuna Nru 632420 “FIMAC, FAST impact Cross-analysis methodology for Composite leading edge Structures”, fl-ambitu tas-7 Programm Qafas tal-Unjoni Ewropea flimkien ma’ rata ta’ interessi ta’ 3,5 % applikata mill-Bank Ċentrali Ewropew għat-tranżazzjonijiet prinċipali ta’ finanzjament mill-ġdid li bdew jiddekorru mit-13 ta’ Lulju 2019 sad-data ta’ ħlas effettiv.
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka dan il-motiv:
      Il-konvenut naqas milli jwettaq l-obbligi kuntrattwali tiegħu billi naqas milli jħallas lura l-ammont relatat mal-ispejjeż ta’ persunal, li tqiesu li ma kinux suġġetti għall-finanjament. Konsegwentement, fit-12 ta’ Lulju 2019 ir-rikorrenti ħarġet nota ta’ debitu relatata mal-ammont ta’ EUR 168 062,23, diġà mħallas lill-kumpannija Alpha Consulting Service Srl, li ġiet imħassra mir-reġistru tal-kumpanniji. Il-konvenut, skont id-dritt Taljan, huwa fil-fatt responsabbli għan-nuqqas ta’ twettiq tal-obbligi kuntrattwali tal-kumpannija Alpha Consulting Service Srl, inkwantu kien sieħeb u stralċjarju kif ukoll rappreżentant tal-impriża Alpha Consulting Service Srl, li ġiet imħassra mir-reġistru tal-kumpanniji. L-oġġezzjonijiet tal-kumpannija b’riżultat tal-ħruġ tan-nota ta’ debitu huma ta’ natura ġenerali, inkompleti u mhux issostanzjati bi provi u, għaldaqstant, jidhru li huma għalkollox infondati. Konsegwentement, ir-rikorrenti għandha dritt titlob l-irkupru u l-ħlas lura tal-ammont ittrasferit, flimkien mal-interessi moratorji.